title: Решение на Съвета на гуверньорите от 30 декември 1977 година за изменение на устава на Европейската инвестиционна банка, за да се вземе предвид приетото ново определение на разчетната единица на банката

text:
Важна правна забележка

|

31978D0724(01)

Официален вестник n° L 199 , 24/07/1978 стр. 0001 - 0002 специално испанско издание: глава 10 том 1 стр. 0067  специално португалско издание глава 10 том 1 стр. 0067  специално чешко издание глава 01 том 01 стр. 92  - 93 специално испанско издание глава 01 том 01 стр. 92  - 93 специално унгарско издание глава 01 том 01 стр. 92  - 93 специално литвийско издание глава 01 том 01 стр. 92  - 93 LV.ES глава 01 том 01 стр. 92  - 93 MT.ES глава 01 том 01 стр. 92  - 93 PL.ES глава 01 том 01 стр. 92  - 93 SK.ES глава 01 том 01 стр. 92  - 93 специално словенско издание глава 01 том 01 стр. 92  - 93

		19771230Решение на Съвета на гуверньоритеот 30 декември 1977 годиназа изменение на устава на Европейската инвестиционна банка, за да се вземе предвид приетото ново определение на разчетната единица на банкатаСЪВЕТЪТ НА ГУВЕРНЬОРИТЕ НА ЕВРОПЕЙСКАТА ИНВЕСТИЦИОННА БАНКА,като отчита, че на 1 октомври 1977 г. се отбелязва влизането в сила на Договора за изменение на някои разпоредби от Протокола за устава на Европейската инвестиционна банка, който беше подписан на 10 юли 1975 г.,като отчита, че по силата на новите разпоредби на член 4, параграф 1 и член 7, параграф 4, Съветът на гуверньорите, като действа единодушно по предложение на Съвета на директорите, може да изменя определението на разчетната единица и метода на превръщане на суми, изразени в разчетни единици в национални валути и обратното,като взе предвид предложението на Съвета на директорите от 10 ноември 1977 г.,РЕШИ:1. Член 4, параграф 1, втора алинея от устава на банката, който определя разчетната единица, се изменя, както следва:"Стойността на разчетната единица е равна на сумата от следните размери на национални валути на държавите-членки:германска марка | 0,828 |лира стерлинга | 0,0885 |френски франк | 1,15 |италианска лира | 109 |холандски гулден | 0,286 |белгийски франк | 3,66 |люксембургски франк | 0,14 |датска крона | 0,217 |ирландска лира | 0,00759" |2. Член 7, параграф 3 от устава, който определя метода на обмен на разчетната единица на банката в национални валути и обратното, се изменя и гласи, както следва:"По смисъла на настоящия член паритетът на валутата на държава-членка по отношение на разчетната единица, определена в член 4, се приема за обменен курс на разчетната единица в тази валута и обратното въз основа на пазарните курсове."В съответствие с новия член 7, параграф 3 от устава на банката, е решено също:"че методът на изчисление на разчетната единица на банката е същият, както този, приет съгласно Решение на Съвета на Европейските общности от 21 април 1975 г. относно определението и обмена на европейската разчетна единица."За Съвета на гуверньоритеПредседателK. HeinesenСекретарH. Lenaert--------------------------------------------------


title: 2013/547/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на общия бюджет на Европейския съюз за финансовата 2011 година, раздел VI — Европейски икономически и социален комитет

text:
               16.11.2013

               BG

               Официален вестник на Европейския съюз

               L 308/126

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на общия бюджет на Европейския съюз за финансовата 2011 година, раздел VI — Европейски икономически и социален комитет
   (2013/547/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2011 година (1),

               —

               като взе предвид консолидираните годишни отчети на Европейския съюз за финансовата 2011 година (COM(2012)436 – C7-0229/2012) (2),

               —

               като взе предвид годишния доклад на Сметната палата относно изпълнението на бюджета за финансовата 2011 година, придружен от отговорите на институциите (3),

               —

               като взе предвид декларацията за достоверност (4) относно надеждността на отчетите, както и относно законосъобразността и редовността на свързаните с тях операции, предоставена от Сметната палата за финансовата 2011 година съгласно член 287 от Договора за функционирането на Европейския съюз,

               —

               като взе предвид член 314, параграф 10 и членове 317, 318 и 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 164, 165 и 166 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0076/2013),

               1.

               Освобождава от отговорност генералния секретар на Европейския икономически и социален комитет във връзка с изпълнението на бюджета на Европейския икономически и социален комитет за финансовата 2011 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 68, 15.3.2011 г.

      (2)  ОВ C 348, 14.11.2012 г., стр. 1.

      (3)  ОВ C 344, 12.11.2012 г., стр. 1.

      (4)  ОВ C 348, 14.11.2012 г., стр. 130.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението за освобождаване от отговорност във връзка изпълнението на общия бюджет на Европейския съюз за финансовата 2011 година, раздел VI — Европейски икономически и социален комитет
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2011 година (1),

                  —

                  като взе предвид консолидираните годишни отчети на Европейския съюз за финансовата 2011 година (COM(2012)436 – C7-0229/2012) (2),

                  —

                  като взе предвид годишния доклад на Сметната палата относно изпълнението на бюджета за финансовата 2011 година, придружен от отговорите на институциите (3),

                  —

                  като взе предвид декларацията за достоверност (4) относно надеждността на отчетите, както и относно законосъобразността и редовността на свързаните с тях операции, предоставена от Сметната палата за финансовата 2011 година съгласно член 287 от Договора за функционирането на Европейския съюз,

                  —

                  като взе предвид член 314, параграф 10 и членове 317, 318 и 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 164, 165 и 166 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол (A7-0076/2013),

                  1.

                  Приветства факта, че въз основа на извършената одитна дейност Сметната палата заключава, че като цяло за годината, приключила на 31 декември 2011 г., плащанията за административни и други разходи на институциите и органите не са засегнати от съществени грешки;

                  2.

                  Посочва, че в годишния доклад за 2011 г. Сметната палата включи забележки относно сключването на договори със срочно и договорно наети служители, като установи някои несъответствия в приложимите насоки за категоризиране и подбор на служителите; призовава Европейски икономически и социален комитет (ЕИСК) да предприеме мерки, за да не възникват повторно тези несъответствия;

                  3.

                  Отбелязва отговорите на забележките на Сметната палата и предоставената информация относно актуализацията на приложимите насоки за категоризиране и подбор на служителите;

                  4.

                  Отбелязва, че през 2011 г. ЕИСК е разполагал с бюджетни кредити за поети задължения в размер на 128 600 000 EUR (123 173 749 EUR през 2010 г.), при коефициент на усвояване от 95,4 %, по-нисък от постигнатите през 2010 г. 98 %; отбелязва, че това се дължи главно на решението на Съвета да не приема предложението на Комисията за корекция на възнагражденията за 2011 г.; подчертава, че бюджетът на ЕИСК е с чисто административен характер, като голяма част от сумата служи за покриването на разходи във връзка с лицата, работещи в институцията, а останалата част — за сгради, обзавеждане, оборудване и разни текущи разходи;

                  5.

                  Подкрепя усилията на ЕИСК да ограничи бюджета за 2013 г., като го запази на равнището от 2012 г. и по този начин осигури увеличение с фиксирана ставка;

                  6.

                  Отбелязва забележките във връзка с резолюцията на Парламента за освобождаване от отговорност за финансовата 2010 година, приложени към годишния отчет за дейността на ЕИСК; изисква да бъде информиран за мерките, предприети от ЕИСК за провеждането на задълбочен преглед на разходите, и за резултатите от прегледа;

                  7.

                  В своите резолюции от май 2011 г. и май 2012 г. за освобождаване от отговорност във връзка с изпълнението на бюджета на ЕИСК, Парламентът призова Европейския омбудсман да го информира за случаи на лошо управление, възникнали в ЕИСК; изразява своята загриженост предвид решението на Европейския омбудсман от 6 ноември 2012 г. по преписка № 2744/2009(MF)JF относно „много тежък случай на лошо управление“ и заявява своето намерение да предаде това решение на председателя на Парламента, който да прецени дали то да бъде представено на компетентната парламентарна комисия; отбелязва, че ЕИСК пое ангажимент, и предприе мерки, за предотвратяване на възникването на сходни положения в бъдеще;

                  8.

                  Поздравява ЕИСК за реформата на финансовите правила за възстановяване на разноски на неговите членове, включително възстановяването на стойността на билетите за превоз въз основа единствено на действителните разходи, и очаква Съветът да я одобри незабавно; припомня, че системата следва да бъде напълно оперативна в началото на следващия мандат на ЕИСК;

                  9.

                  Отбелязва със задоволство, че решението да се оповестят декларациите за финансовите интереси на членовете на ЕИСК е било изпълнено през 2012 г.;

                  10.

                  Приветства задълбочаването на сътрудничеството между членовете на ЕИСК и комисията по бюджетен контрол на Парламента, в частност по отношение на процедурата по освобождаване от отговорност;

                  11.

                  Отбелязва със задоволство, че се оценява, че споразумението за сътрудничество между ЕИСК и Комитета на регионите реализира икономии/взаимодействия от порядъка на 40 милиона евро; счита, че би било интересно да има една по-актуална оценка на ползите от това споразумение, тъй като данните по-горе са от 2005 г. и не отчитат положението в ЕС27;

                  12.

                  Поздравява ЕИСК и Комитета на регионите за получаването на сертификация по EMAS и ISO-14001;

                  13.

                  Обръща внимание на задължението за публикуване на данните за консумацията на енергия и за дела на енергията от възобновяеми източници; изисква да бъде информиран за консумираната енергия от възобновяеми източници чрез годишните отчети;

                  14.

                  Изразява задоволство от постиженията в областта на писмения превод след подновяването на споразумението за сътрудничество между ЕИСК и Комитета на регионите; отбелязва при все това, че през 2011 г. е имало по-голям брой заявки за писмен превод от външни преводачи в сравнение с предходни години; насърчава ЕИСК да положи допълнителни усилия за по-добро планиране на моментите на най-голяма натовареност по отношение на писмения превод;

                  15.

                  Подкрепя заключенията от средносрочната оценка на споразумението за административно сътрудничество между ЕИСК и Комитета на регионите; счита, че следва да бъдат направени някои подобрения за рационализиране на човешките ресурси в общите служби и службите за писмен превод;

                  16.

                  Предлага да бъдат приети мерки за задълбочаване на сътрудничеството в управлението на общите служби;

                  17.

                  Настоятелно призовава ЕИСК да осигури по-подробни данни в годишния си доклад за конкретни икономии на бюджетни средства в резултат на прилагането на общо споразумение за административната дейност;

                  18.

                  Желае да бъде информиран за отражението върху бюджета на използването на пространството, отделено за видеоконференции на ЕИСК с Комитета на регионите, след като те започнат да се провеждат;

                  19.

                  Отбелязва предприетите от ЕИСК мерки за развитието на механизми за самооценка на неговата работа с помощта на Европейския институт по публична администрация;

                  20.

                  Счита, че намалението на процента неизползвани заявени услуги по устен превод от 12,3 % през 2010 г. на 8,9 % през 2011 г. е положителен факт; приветства факта, че ЕИСК предостави тази много полезна информация; отбелязва при все това, че процентът продължава да бъде висок и приканва ЕИСК да положи допълнителни усилия за намаляване на тази стойност; изисква от ЕИСК да проследява направените промени и да осигури подробна информация относно мерките за решаване на проблема;

                  21.

                  Препоръчва въвеждането на система за съвместно възлагане на обществени поръчки в областта на писмения превод, което ще осигури възможност за общо ползване на този вид услуги от институциите и ще допринесе за гарантиране на пълноценното им използване;

                  22.

                  Призовава ЕИСК да включи подробна информация относно разходите за комуникация и изведените от тях заключения;

                  23.

                  Отбелязва много високата степен на изпълнение на бюджета за комуникации, който през 2011 г. беше в размер на 1 712 535 EUR; приветства намаляването му на 1 597 200 EUR; за периода 2012—2013 г. поздравява ЕИСК за всички инициативи и събития, които бяха предприети и проведени за насърчаване на неговата работа и за изграждане на мостове между гражданското общество и институциите на Съюза; счита, че ЕИСК, както всички други институции, може да комуникира ефективно с по-малко средства;

                  24.

                  Изразява съжаление, че през 2011 г. е била създадена неуместна връзка между институционалния уебсайт на ЕИСК и личния блог на неговия генерален секретар, която е била премахната едва след инцидент, вследствие на който са били изтъкнати коментари на въпросното лице; отново заявява, че е важно да се разграничават информацията от институцията и личното мнение на длъжностните лица;

                  25.

                  Желае в годишния отчет да бъде включена информация за начина, по който служителите на ЕИСК могат да използват заведението за деца в предучилищна възраст; отбелязва неочакваното приключване на споразумението със Съвета, съгласно което служителите на ЕИСК са можели да ползват неговото заведение за деца в предучилищна възраст, и приканва ЕИСК да потърси възможни решения;

                  26.

                  Желае в годишния отчет на ЕИСК да бъде включена подробна информация за предоставянето на помещения за провеждането на заседания, организирани от външни организации на гражданското общество, работещи съвместно с ЕИСК; приветства предоставянето на повече информация относно ползите и разходите за тези организации и начина, по който се подбират; приветства определените точни критерии за избора на организацията и събитието, което трябва да бъде свързано със Съюза, да няма търговска цел, да не преследва политическа цел и което трябва да подчертава ролята на ЕИСК;

                  27.

                  Подкрепя препоръките от вътрешния одит, посочени в приложение Б към годишния отчет за дейността на ЕИСК;

                  28.

                  Потвърждава проектите, които са разработени за осъвременяване на управлението на документи и информационната инфраструктура; счита, че реформата на управлението на документи се развива добре и ще допринесе за подобряване на резултатите от дейността на ЕИСК; изразява надежда, че реформата в областта на информационните технологии ще постигне същите резултати; изисква тези проекти да бъдат проследени в годишния отчет за дейността за 2012 г.

         (1)  ОВ L 68, 15.3.2011 г.

         (2)  ОВ C 348, 14.11.2012 г., стр. 1.

         (3)  ОВ C 344, 12.11.2012 г., стр. 1.

         (4)  ОВ C 348, 14.11.2012 г., стр. 130.

         (5)  ОВ L 248, 16.9.2002 г., стр. 1.

         (6)  ОВ L 298, 26.10.2012 г., стр. 1.


title: Решение (ЕС) 2016/272 на Съвета от 12 февруари 2016 година за сключване, от името на Европейския съюз, на Споразумението между Европейския съюз и Република Вануату за премахване на визите за краткосрочно пребиваване

text:
               27.2.2016

               BG

               Официален вестник на Европейския съюз

               L 52/11

         РЕШЕНИЕ (ЕС) 2016/272 НА СЪВЕТА
   от 12 февруари 2016 година
   за сключване, от името на Европейския съюз, на Споразумението между Европейския съюз и Република Вануату за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, втора алинея, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Комисията договори от името на Европейския съюз Споразумение с Република Вануату за премахването на визите за краткосрочно пребиваване (наричано по-долу „споразумението“).

               (2)

               В съответствие с Решение (ЕС) 2015/1035 на Съвета (2) споразумението бе подписано и се прилага временно, считано от 28 май 2015 г.

               (3)

               Със споразумението се създава Съвместен ръководен комитет от експерти на споразумението. Съюзът се представлява в този Съвместен комитет от Комисията, която следва да бъде подпомагана от представители на държавите членки.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в приемането на настоящото решение и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в което Ирландия не участва, в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Вануату за премахване на визите за краткосрочно пребиваване се одобрява от името на Съюза.
   Член 2
   Председателят на Съвета извършва, от името на Съюза, нотификацията, предвидена в член 8, параграф 1 от споразумението (5).
   Член 3
   Комисията, подпомагана от представители на държавите членки, представлява Съюза в Съвместния комитет от експерти, създаден съгласно член 6 от споразумението.
   Член 4
   Настоящото решение влиза в сила в деня на приемането му.

      Съставено в Брюксел на 12 февруари 2016 година.

            За Съвета

            Председател

         J.R.V.A. DIJSSELBLOEM

      (1)  Одобрение от 15 декември 2015 г. (все още непубликувано в Официален вестник).

      (2)  Решение (ЕС) 2015/1035 на Съвета от 7 май 2015 г. за подписване, от името на Европейския съюз, и временно прилагане на Споразумението между Европейския съюз и Република Вануату за премахване на визите за краткосрочно пребиваване (ОВ L 173, 3.7.2015 г., стр. 46).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение 2014/270/ОВППС на Съвета от 12 май 2014 година за изменение на Решение 2010/231/ОВППС на Съвета относно ограничителни мерки спрямо Сомалия

text:
               13.5.2014

               BG

               Официален вестник на Европейския съюз

               L 138/106

         РЕШЕНИЕ 2014/270/ОВППС НА СЪВЕТА
   от 12 май 2014 година
   за изменение на Решение 2010/231/ОВППС на Съвета относно ограничителни мерки спрямо Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 26 април 2010 г. Съветът прие Решение 2010/231/ОВППС (1).

               (2)

               На 5 март 2014 г. Съветът за сигурност на ООН (ССООН) прие Резолюция 2142 (2014) на ССООН относно положението в Сомалия, в която потвърди оръжейното ембарго върху Сомалия и реши, че до 25 октомври 2014 г. оръжейното ембарго няма да се прилага за доставките на оръжия, боеприпаси или военно оборудване или предоставянето на съвети, помощ или обучение, които са предназначени единствено за развитието на силите за сигурност на федералното правителство на Сомалия и за обезпечаването на сигурността на сомалийския народ, освен във връзка с доставки на определени изделия, посочени в приложението към Резолюция 2111 (2013) на ССООН, които изискват предварителното одобрение на Комитета по санкциите, създаден с Резолюция 751 (1992) на ССООН.

               (3)

               Резолюция 2142 (2014) на ССООН изменя изискванията за уведомяване във връзка с доставките на оръжия, боеприпаси или военно оборудване или предоставянето на съвети, помощ или обучение на силите за сигурност на Сомалия, както и процедурата за освобождаване от изискванията във връзка с доставките на изделията, посочени в приложението към Резолюция 2111 (2013) на ССООН.

               (4)

               Решение 2010/231/ОВППС следва да бъде съответно изменено.

               (5)

               Необходимо е Съюзът да предприеме допълнителни действия за изпълнението на определени мерки,

         ПРИЕ НАСТОЯЩОТО РЕШЕНИЕ:
   Член 1
   Решение 2010/231/ОВППС се изменя, както следва:

               1)

               Член 1, параграф 3, букви е) и ж) се заменят със следното:

                           „е)

                           доставката, продажбата или трансфера на оръжия и свързани с тях материали от всякакъв вид, прякото или непрякото предоставяне на технически съвети, финансова и друга помощ и на обучение във връзка с военни дейности, предназначени единствено за развитието на силите за сигурност на федералното правителство на Сомалия, за гарантиране на сигурността на сомалийския народ, освен във връзка с доставки на посочените в приложение II изделия, при условие че Комитетът по санкциите е уведомен съгласно предвиденото в параграф 4 от настоящия член;

                           ж)

                           доставката, продажбата или трансфера на оръжия и свързани с тях материали от всякакъв вид, посочени в приложение II, за федералното правителство на Сомалия след предварително одобрение от Комитета по санкциите за всеки отделен случай, съгласно предвиденото в параграф 4а от настоящия член;“.

               2)

               В член 1 параграф 4 се заменя със следното:
               „4)   Федералното правителство на Сомалия носи основната отговорност за предварителното уведомяване на Комитета по санкциите за всички доставки на оръжия, боеприпаси или военно оборудване или предоставянето на съвети, помощ или обучение на нейните сили за сигурност, съгласно предвиденото в параграф 3, буква е). Като алтернатива, предоставящите помощ държави членки могат да уведомят Комитета по санкциите най-малко пет дни предварително, в консултация с федералното правителство на Сомалия, в съответствие с параграфи 3 и 4 от Резолюция 2142 (2014) на Съвета за сигурност на ООН. Когато дадена държава членка реши да уведоми Комитета по санкциите, нотификацията включва информация за производителя и доставчика на оръжията и боеприпасите, описание на оръжията и боеприпасите, включително вида, калибъра и количеството, планираната дата и място на доставяне, както и цялата имаща отношение информация относно единицата от националните сили за сигурност на Сомалия, за която е предназначена доставката, или планираното място на съхранение. Държавата членка, доставяща оръжия или боеприпаси, може, в сътрудничество с федералното правителство на Сомалия и в срок от 30 дни от доставката на тези изделия, да представи пред Комитета по санкциите писмено потвърждение за приключването на доставката, включително серийните номера на доставените оръжия и боеприпаси, информация за превоза, коносамент, карго манифест или опаковъчни листове, както и конкретното място на съхранение.“

               3)

               В член 1 се вмъква следният параграф:
               „4а)   Федералното правителство на Сомалия носи основната отговорност за поискването на предварително одобрение от Комитета по санкциите за всички доставки на изделия, посочени в приложение II, съгласно предвиденото в параграф 3, буква ж). Като алтернатива, държавите членки могат да поискат предварително одобрение от Комитета по санкциите, в консултация с федералното правителство на Сомалия, в съответствие с параграф 3 от Резолюция 2142 (2014) на Съвета за сигурност на ООН.“

         Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 12 май 2014 година.

            За Съвета

            Председател

         C. ASHTON

      (1)  Решение 2010/231/ОВППС на Съвета от 26 април 2010 г. относно ограничителни мерки спрямо Сомалия и за отмяна на Обща позиция 2009/138/ОВППС (ОВ L 105, 27.4.2010 г., стр. 17).


title: Решение на Съвета от 20 септември 2016 година за назначаване на членовете и заместник-членовете на Консултативния комитет за свободното движение на работници

text:
               23.9.2016

               BG

               Официален вестник на Европейския съюз

               C 348/3

         РЕШЕНИЕ НА СЪВЕТА
   от 20 септември 2016 година
   за назначаване на членовете и заместник-членовете на Консултативния комитет за свободното движение на работници
   (2016/C 348/05)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 492/2011 на Европейския парламент и на Съвета от 5 април 2011 г. относно свободното движение на работници в Съюза (1), и по-специално членове 23 и 24 от него,
   като взе предвид списъците с кандидатури, представени на Съвета от правителствата на държавите членки,
   като има предвид, че:

               (1)

               С решения от 25 септември 2014 г. (2) и 7 ноември 2014 г. (3) Съветът назначи членовете и заместник-членовете на Консултативния комитет за свободното движение на работници („Комитета“) за периода от 25 септември 2014 г. до 24 септември 2016 г.

               (2)

               Тези членове продължават да изпълняват задълженията си, докато бъдат сменени или докато мандатът им бъде подновен.

               (3)

               Членовете и заместник-членовете на Комитета следва да се назначават за срок от две години,

         ПРИЕ НАСТОЯЩОТО РЕШЕНИЕ:
   Член 1
   В Консултативния комитет за свободното движение на работници се назначават следните членове и заместник-членове за периода от 25 септември 2016 г. до 24 септември 2018 г.
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Членове

               Заместник-членове

               Белгия

               г-н Tom PARYS
               г-н Frédéric POUPINEL DE VALENCE

               г-жа Anne ZIMMERMAN

               България

               г-н Христо СИМЕОНОВ
               г-жа Татяна ГЕОРГИЕВА

               г-н Атанас КОЛЧАКОВ

               Чешка република

               г-жа Kateřina ŠTĚPÁNKOVÁ
               г-жа Eva DIANIŠKOVÁ

               г-жа Andrea VESELÁ

               Дания

               г-н Stig Hansen NØRGAARD
               г-жа Rikke Mark SEERUP

               г-жа Sidse Skraastad CLEMMENSEN

               Германия

               г-жа Vera BADE
               г-н Johannes RASCHKA

               г-жа Anne Katrin LUTZ

               Естония

               г-жа Siiri OTSMANN
               г-жа Annika SEPP

               г-жа Carita RAMMUS

               Ирландия

               г-н Niall O’MUIRCHEARTAIGH
               г-жа Dympna BOYLE

               г-н Eamonn GALLAGHER

               Гърция

               —

               —

               Испания

               г-жа Paloma MARTÍNEZ GAMO
               г-жа Matilde VIVANCOS PELEGRÍN

               г-жа Rosalía SERRANO VELASCO

               Франция

               г-жа Caroline MECHIN

               г-жа Malika EL MESTIRI

               Хърватия

               г-жа Marija KNEŽEVIĆ KAJARI
               г-н Petar STRIŽAK

               г-жа Ivana GAVRIĆ

               Италия

               г-н Romolo de CAMILLIS
               г-жа Carla ANTONUCCI

               г-жа Monica LIPPOLIS

               Кипър

               г-н Demetris MICHAELIDES
               г-н Constantinos KARMELLOS

               г-н George SPYROU

               Латвия

               г-жа Ilze ZVĪDRIŅA
               г-н Kristaps ZIEDIŅŠ

               г-жа Linda PAUGA

               Литва

               г-жа Rasa MALAIŠKIENĖ
               г-жа Inga LIUBERTĖ

               г-жа Ginta ALIŠEVIČIŪTĖ

               Люксембург

               —

               —

               Унгария

               г-жа Rita ANTÓNI
               г-жа Margit VADKERTI

               г-жа Orsolya KISGYÖRGY

               Малта

               г-н Ryan SPAGNOL
               г-н Mario XUEREB

               г-н George CAMILLERI

               Нидерландия

               г-н Onno BRINKMAN
               г-жа Ghislaine WIDERA

               г-н Kees VAN DUIN

               Австрия

               г-н Heinz KUTROWATZ
               г-жа Martha ROJAS-PINEDA

               г-н Günter STICKLER

               Полша

               г-жа Magdalena SWEKLEJ
               г-н Marcin WIATRÓW

               г-жа Agnieszka ZDAK

               Португалия

               г-жа Helena BENTES

               Румъния

               г-н Auraş MARINESCU
               г-жа Carmen ŞTEFAN

               г-н Bogdan-Tiberius PAŞCA

               Словения

               г-жа Sonja MALEC
               г-н Grega MALEC

               Словакия

               г-жа Miroslava POLONCOVÁ

               г-н Jaroslav KOVÁČ

               Финландия

               г-жа Mirkka MYKKÄNEN
               г-н Olli SORAINEN

               г-жа Elina JOHANSSON

               Швеция

               г-н Karlis LAPSA
               г-жа Madeleine ÖHBERG

               г-жа Ilja TYKESSON

               Обединено кралство

               г-жа Lindsay ROOME
               г-жа Isla SCOTT

               г-н Jonathan PIGGINS

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Белгия

               г-жа Nathalie DIESBECQ

               България

               г-жа Ася ГОНЕВА
               г-н Валери АПОСТОЛОВ

               г-жа Величка МИКОВА

               Чешка република

               г-н Vít SAMEK
               г-н Pavel JANÍČKO

               г-н Petr ŠULC

               Дания

               г-н Jørgen RØNNOW BRUUN
               г-н Torben Dam JENSEN

               г-жа Käthe Munk RYOM

               Германия

               г-жа Alexandra KRAMER
               г-н Thomas SYBERG

               г-жа Livia HENTSCHEL

               Естония

               г-жа Mare VIIES
               г-жа Aija MAASIKAS

               г-жа Tiia E. TAMMELEHT

               Ирландия

               г-н John DOUGLAS
               г-жа Ethel BUCKLEY

               г-н David JOYCE

               Гърция

               —

               —

               Испания

               г-жа Ana María CORRAL JUÁN
               г-н Francisco GONZÁLEZ MORENO

               г-жа Pilar ROC

               Франция

               г-жа Corinne MARES
               г-жа Francine BLANCHE

               г-жа Bérénice JOND

               Хърватия

               г-жа Ana KRANJAC JULARIĆ
               г-н David Jakov BABIĆ

               г-жа Petra ŠPRAJAČEK

               Италия

               —

               —

               Кипър

               г-н Panikos ARGYRIDES
               г-н Nicos GREGORIOU

               г-н Diomedes DIOMEDOUS

               Латвия

               г-жа Natalja MICKEVIČA
               г-н Kaspars RĀCENĀJS

               г-жа Ruta PORNIECE

               Литва

               г-жа Janina ŠVEDIENĖ
               г-жа Janina MATUIZIENĖ

               г-н Ričardas GARUOLIS

               Люксембург

               —

               —

               Унгария

               г-жа Judit CZUGLERNÉ IVÁNY
               г-жа Melinda KELEMEN

               г-жа Annamária KUNERT

               Малта

               г-н Ian Mark ZAMMIT
               г-н Jeremy J. CAMILLERI

               г-н Colin GALEA

               Нидерландия

               г-жа Caroline RIETBERGEN
               г-жа H. HOUWING

               г-н Henk BOSSCHER

               Австрия

               г-н Johannes PEYRL
               г-н Oliver RÖPKE

               г-жа Sarah BRUCKNER

               Полша

               г-н Adam ROGALEWSKI
               г-жа Krystyna CIEMNIAK

               г-н Bogdan OLSZEWSKI

               Португалия

               —

               —

               Румъния

               г-н Corneliu CONSTANTINOAIA
               г-н Liviu APOSTOIU

               г-н Dragos FRUMOSU

               Словения

               г-н Marko TANASIĆ
               г-н Jernej ZUPANČIČ

               Словакия

               г-жа Zdena DVORANOVÁ
               г-жа Mária SVOREŇOVÁ

               Финландия

               г-жа Eve KYNTÄJÄ
               г-н Heikki TAULU

               г-н Ralf SUND

               Швеция

               г-н Mattias SCHULSTAD
               г-жа Sofia RÅSMAR

               г-жа Josefin EDSTRÖM

               Обединено кралство

               г-жа Rosa CRAWFORD
               г-н Mohammad TAJ

               г-н Wilf SULLIVAN

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               Белгия

               г-жа Michèle CLAUS
               г-жа Hilde THYS

               г-жа Monica DE JONGHE

               България

               г-н Иван ЗАХАРИЕВ
               г-н Мартин СТОЯНОВ

               г-жа Даниела СИМИДЧИЕВА

               Чешка република

               г-жа Jitka HLAVÁČKOVÁ
               г-жа Marie ZVOLSKÁ

               г-жа Vladimíra DRBALOVÁ

               Дания

               г-жа Christiane MIßLBECK-WINBERG
               г-жа Trine Birgitte HOUGAARD

               г-н Jens TROLDBORG

               Германия

               г-н Alexander WILHELM
               г-н Michael STIEFEL

               г-жа Carmen Eugenia BÂRSAN

               Естония

               г-жа Piia SIMMERMANN
               г-жа Katrin TRUVE

               г-жа Mare HIIESALU

               Ирландия

               г-н Tony DONOHOE
               г-жа Kara McGANN

               —

               Гърция

               —

               —

               Испания

               г-жа Helena MORALES DE LABRA
               г-жа Patricia CIREZ MIQUELEIZ

               г-н Luis MÉNDEZ LÓPEZ

               Франция

               г-жа Garance PINEAU
               г-жа Natacha MARQUET

               г-жа Eva BLOUIN

               Хърватия

               г-жа Nataša NOVAKOVIĆ
               г-жа Iva NAPPHOLZ

               г-н Ivan SARIĆ

               Италия

               —

               —

               Кипър

               г-н Emilios MICHAEL
               г-жа Lena PANAYIOTOU

               г-н Theodoros GIOVANNI

               Латвия

               г-жа Ilona KIUKUCĀNE
               г-н Andris ALKSNIS

               г-жа Inese STEPIŅA

               Литва

               г-жа Evelina JASAITĖ

               г-жа Aušra KERZIENĖ

               Люксембург

               —

               —

               Унгария

               г-жа Júlia VARGA
               г-н István KOMORÓCZKI

               г-жа Terézia BOROSNÉ BARTHA

               Малта

               г-н Lawrence MIZZI
               г-н Michael GALEA

               г-н David VELLA

               Нидерландия

               г-н Rob SLAGMOLEN
               г-н A.P.M.G. SCHOENMAECKERS

               г-н J. SANDERS

               Австрия

               г-жа Margit KREUZHUBER
               г-жа Katharina LINDNER

               г-жа Stefanie RIEDER

               Полша

               г-н Dawid SEIFERT
               г-н Robert LISICKI

               г-н Andrzej STĘPNIKOWSKI

               Португалия

               —

               —

               Румъния

               г-жа Roxana PRODAN
               г-жа Roxana ILIE

               г-н Liviu ROGOJINARU

               Словения

               г-н Danijel LAMPERGER
               г-жа Maja SKORUPAN

               г-жа Polona FINK RUŽIČ

               Словакия

               г-н Martin HOŠTÁK
               г-н Radovan MAXIN

               г-н Peter MOLNÁR

               Финландия

               г-жа Jenni RUOKONEN
               г-н Mikko RÄSÄNEN

               г-н Simopekka KOIVU

               Швеция

               г-н Patrik KARLSSON
               г-жа Carin RENGER

               г-жа Amelie BERG

               Обединено кралство

               г-н Matthew PERCIVAL

               г-жа Fionnuala HOOROCKS-BURNS

         Член 2
   Съветът ще назначи по-късно членовете, които още не са определени.
   Член 3
   Настоящото решение влиза в сила в деня на приемането му.

      Съставено в Брюксел на 20 септември 2016 година.

            За Съвета

            Председател

         I. KORČOK

      (1)  ОВ L 141, 27.5.2011 г., стр. 1.

      (2)  Решение на Съвета от 25 септември 2014 г. за назначаване на членовете и заместник-членовете на Консултативния комитет за свободното движение на работници (ОВ C 338, 27.9.2014 г., стр. 21).

      (3)  Решение на Съвета от 7 ноември 2014 г. за назначаване на членове и заместник-членове от Кипър, Унгария и Португалия в Консултативния комитет за свободното движение на работници (ОВ C 400, 13.11.2014 г., стр. 1).


title: Решение (ЕС) 2016/1498 на Европейския парламент от 28 април 2016 година относно освобождаването от отговорност във връзка с изпълнението на бюджета на Европейския полицейски колеж за финансовата 2014 година

text:
               14.9.2016

               BG

               Официален вестник на Европейския съюз

               L 246/194

         РЕШЕНИЕ (ЕС) 2016/1498 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Европейския полицейски колеж за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския полицейски колеж за финансовата 2014 година,

               —

               като взе предвид доклада на Сметната палата относно годишните отчети на Европейския полицейски колеж за финансовата 2014 година, придружен от отговора на Колежа (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Колежа във връзка с изпълнението на бюджета за финансовата 2014 година (05584/2016 – C8-0078/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (ЕПК) и за отмяна на Решение 2000/820/ПВР (4), и по-специално член 16 от него,

               —

               като взе предвид Регламент (ЕС) № 543/2014 на Европейския парламент и на Съвета от 15 май 2014 г. за изменение на Решение 2005/681/ПВР на Съвета за създаване на Европейски полицейски колеж (ЕПК) (5),

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0088/2016),

               1.

               Освобождава от отговорност директора на Европейския полицейски колеж във връзка с изпълнението на бюджета на Колежа за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския полицейски колеж, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 46.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 163, 29.5.2014 г., стр. 5.

      (6)  ОВ L 357, 31.12.2002 г., стр. 72.

      (7)  ОВ L 328, 7.12.2013 г., стр. 42.


title: Решение 2013/384/ОВППС на Съвета от 15 юли 2013 година за изменение на Решение 2012/325/ОВППС за удължаване на мандата на специалния представител на Европейския съюз за Судан и Южен Судан

text:
               16.7.2013

               BG

               Официален вестник на Европейския съюз

               L 193/29

         РЕШЕНИЕ 2013/384/ОВППС НА СЪВЕТА
   от 15 юли 2013 година
   за изменение на Решение 2012/325/ОВППС за удължаване на мандата на специалния представител на Европейския съюз за Судан и Южен Судан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 11 август 2010 г. Съветът прие Решение 2010/450/ОВППС (1) за назначаване на г-жа Rosalind MARSDEN за специален представител на Европейския съюз (СПЕС) за Судан.

               (2)

               На 1 август 2011 г. Съветът прие Решение 2011/499/ОВППС (2), с което мандатът и наименованието на СПЕС бяха изменени предвид обявената независимост на Южен Судан. Мандатът на СПЕС изтича на 30 юни 2013 г.

               (3)

               Мандатът на СПЕС следва да бъде продължен с още четири месеца.

               (4)

               СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора.

               (5)

               Поради това Решение 2012/325/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2012/325/ОВППС се изменя, както следва:

               1)

               Член 1 се заменя със следното:
               „Член 1
               Специален представител на Европейския съюз
               Мандатът на г-жа Rosalind MARSDEN като СПЕС за Судан и Южен Судан се продължава до 31 октомври 2013 г. Мандатът на СПЕС може да бъде прекратен предсрочно, ако Съветът вземе решение за това по предложение на върховния представител на Съюза по въпросите на външните работи и политиката на сигурност (ВП).“

               2)

               В член 5, параграф 1 се добавя следната алинея:
               „Референтната финансова сума, предназначена да покрие разходите, свързани с мандата на СПЕС за периода от 1 юли 2013 г. до 31 октомври 2013 г., възлиза на 690 000 EUR.“

               3)

               Вмъква се следният член:
               „Член 12а
               Съдействие във връзка с претенции
               СПЕС и неговият персонал предоставят на Комисията административна помощ и достъп до всички досиета във връзка с евентуални претенции, произтичащи както от мандата на СПЕС, така и от мандатите на предишните СПЕС за Судан, и оказват съдействие, като предоставят елементите в отговор на такива претенции.“

         Член 2
   Влизане в сила
   Настоящото решение влиза в сила в деня на приемането му.
   То се прилага от 1 юли 2013 г.

      Съставено в Брюксел на 15 юли 2013 година.

            За Съвета

            Председател

         V. JUKNA

      (1)  ОВ L 211, 12.8.2010 г., стр. 42.

      (2)  ОВ L 206, 11.8.2011 г., стр. 50.


title: Решение (ЕС) 2017/468 на Европейската централна банка от 26 януари 2017 година за изменение на Решение ЕЦБ/2010/10 относно неизпълнението на изискванията за статистическа отчетност (ЕЦБ/2017/5)

text:
                  22.3.2017

                  BG

                  Официален вестник на Европейския съюз

                  L 77/1

            РЕШЕНИЕ (ЕС) 2017/468 НА ЕВРОПЕЙСКАТА ЦЕНТРАЛНА БАНКА
      от 26 януари 2017 година
      за изменение на Решение ЕЦБ/2010/10 относно неизпълнението на изискванията за статистическа отчетност (ЕЦБ/2017/5)
      УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
      като взе предвид Договора за функционирането на Европейския съюз,
      като взе предвид Устава на Европейската система на централните банки и на Европейската централна банка, и по-специално членове 5.1 и 34.1 от него,
      като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (1), и по-специално член 7 от него,
      като взе предвид Регламент (ЕО) № 2532/98 на Съвета от 23 ноември 1998 г. относно правомощията на Европейската централна банка да налага санкции (2), и по-специално член 6, параграф 2 от него,
      като взе предвид Регламент (ЕО) № 2157/1999 на Европейската централна банка от 23 септември 1999 г. относно правомощията на Европейската централна банка да налага санкции (ЕЦБ/1999/4) (3),
      като има предвид, че:

                  (1)

                  Процедурата за събиране на информация относно нарушенията и за налагане на санкции, предвидена в Решение ЕЦБ/2010/10 (4), доказа ефективността си като средство за действие в случаите на неизпълнение на изискванията за статистическа отчетност и поради това приложението ѝ следва да бъде разширено и по отношение на случаите на неизпълнение, които могат да възникнат по силата на Регламент (ЕС) № 1333/2014 на Европейската централна банка (ЕЦБ/2014/48) (5).

                  (2)

                  Следва да бъде пояснено задължението на отчетните единици да отговарят на запитвания от Европейската централна банка или националните централни банки във връзка с евентуални случаи на неизпълнение на изискванията за отчетност.

                  (3)

                  Поради това Решение ЕЦБ/2010/10 следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Изменения
      Решение ЕЦБ/2010/10 се изменя, както следва:

                  1.

                  Член 1 се изменя, както следва:

                              а)

                              точка 2 се заменя със следното:

                                          „2.

                                          „парично-финансова институция“ (ПФИ) има същото значение, както е определено в член 1, буква а) от Регламент (ЕС) № 1071/2013 на Европейската централна банка (ЕЦБ/2013/33) (*1), като по отношение на Регламент (ЕС) № 1333/2014 на Европейската централна банка (ЕЦБ/2014/48) (*2) включва всички клонове на ПФИ на територията на Съюза или ЕАСТ, освен ако изрично е предвидено друго в разпоредбите на същия регламент;

                              б)

                              точка 6 се заменя със следното:

                                          „6.

                                          „краен срок на НЦБ“ означава определените от всяка НЦБ дата и час за получаване на данни от отчетните единици;“

                              в)

                              вмъква се следната точка 10:

                                          „10.

                                          „клон“ означава място на стопанска дейност, което представлява юридически зависима част от дадена институция и което извършва пряко всички или някои от сделките, присъщи на дейността на институцията;“

                              г)

                              вмъква се следната точка 11:

                                          „11.

                                          „клон в Съюза или клон в ЕАСТ“ е клон, който се намира и е регистриран в държава членка на Съюза или в държава от ЕАСТ.“

                  2.

                  Член 2 се изменя, както следва:

                              а)

                              параграф 1 се заменя със следния текст:
                              „1.   ЕЦБ и НЦБ извършват мониторинг върху изпълнението от страна на отчетните единици на минималните стандарти, изискуеми с оглед на спазването на задълженията им за отчетност, предвидени в приложение IV към Регламент (ЕС) № 1071/2013 (ЕЦБ/2013/33), приложение II към Регламент (ЕС) № 1072/2013 (ECB/2013/34) (*3), приложение IV към Регламент (ЕС) № 1073/2013 (ЕЦБ/2013/38), приложение III към Регламент (ЕС) № 1074/2013 (ЕЦБ/2013/39), приложение III към Регламент (ЕС) № 1075/2013 (ЕЦБ/2013/40) и приложение IV към Регламент (ЕС) № 1333/2014 (ЕЦБ/2014/48). При неизпълнение ЕЦБ и компетентната НЦБ могат да вземат решение за провеждане на фаза на оценка и/или за започване на процедура за нарушение, както е посочено в член 3, параграфи 1 и 2. Като последица от процедурата за нарушение ЕЦБ може да налага санкции съгласно член 7 от Регламент (ЕО) № 2533/98.

                              б)

                              добавя се следният параграф 3:
                              „3.   Настоящото решение не засяга правомощието на ЕЦБ да налага санкции съгласно член 7 от Регламент (ЕО) № 2533/98.“

                  3.

                  В член 3, параграф 1 буква а) се заменя със следното:

                              „а)

                              ЕЦБ или компетентната НЦБ може, когато е документирала неизпълнение на изискванията за отчетност, да предупреди съответната отчетна единица, като я информира за естеството на документираното неизпълнение, и препоръча предприемането на коригиращи мерки за предотвратяване на повторно неизпълнение;“.

                  4.

                  В член 4 параграф 2 се заменя със следното:
                  „2.   При нарушения, свързани със сроковете, сериозността на нарушението зависи от броя на работните дни или часовете, в които се изразява забавата спрямо крайния срок на ЕЦБ или крайния срок на НЦБ.“

                  5.

                  Вмъква се следният член 4а:
                  „Член 4а
                  Отговор на запитвания
                  Отчетните единици са длъжни да отговарят на въпроси във връзка с евентуални случаи на неизпълнение на изискванията за статистическа отчетност в сроковете, определени от ЕЦБ или от съответната НЦБ.“

            Член 2
      Влизане в сила
      Настоящото решение влиза в сила на 1 април 2017 г. То се прилага от референтния период 31 март 2017 г. за ежедневните изисквания за отчетност, от референтния период „март 2017 г.“ за месечните и годишните изисквания за отчетност и от първото тримесечие на 2017 г. за тримесечните изисквания за отчетност.

         Съставено във Франкфурт на Майн на 26 януари 2017 година.

               Председател на ЕЦБ

            Mario DRAGHI

         (1)  ОВ L 318, 27.11.1998 г., стр. 8.

         (2)  ОВ L 318, 27.11.1998 г., стр. 4.

         (3)  ОВ L 264, 12.10.1999 г., стр. 21.

         (4)  Решение ЕЦБ/2010/10 на Европейската централна банка от 19 август 2010 г. относно неизпълнението на изискванията за статистическа отчетност (ОВ L 226, 28.8.2010 г., стр. 48).

         (5)  Регламент (ЕС) № 1333/2014 на Европейската централна банка от 26 ноември 2014 г. относно статистиката на паричните пазари (ЕЦБ/2014/48) (ОВ L 359, 16.12.2014 г., стр. 97).

         (*1)  Регламент (ЕС) № 1071/2013 на Европейската централна банка от 24 септември 2013 г. относно баланса на сектор „Парично-финансови институции“ (ЕЦБ/2013/33) (ОВ L 297, 7.11.2013 г., стр. 1).

         (*2)  Регламент (ЕС) № 1333/2014 на Европейската централна банка от 26 ноември 2014 г. относно статистиката на паричните пазари (ЕЦБ/2014/48) (ОВ L 359, 16.12.2014 г., стр. 97).“;

         (*3)  Регламент (ЕС) № 1072/2013 на Европейската централна банка от 24 септември 2013 г. относно статистиката на лихвените проценти, прилагани от парично-финансовите институции (ЕЦБ/2013/34) (ОВ L 297, 7.11.2013 г., стр. 51).“;


title: Мобилизиране на средства от инструмента за гъвкавост Резолюция на Европейския парламент от 18 декември 2008 г. относно предложението за решение на Европейския парламент и на Съвета относно мобилизиране на средства от инструмента за гъвкавост съгласно точка 27 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (COM(2008)0833 — C6-0466/2008 — 2008/2321(ACI)#ПРИЛОЖЕНИЕ Решение на Европейския парламент и на Съвета от 18 декември 2008 г. за мобилизиране на средства от Инструмента за гъвкавост съгласно точка 27 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               23.2.2010

               BG

               Официален вестник на Европейския съюз

               CE 45/164

         Мобилизиране на средства от инструмента за гъвкавост
   P6_TA(2008)0620
   Резолюция на Европейския парламент от 18 декември 2008 г. относно предложението за решение на Европейския парламент и на Съвета относно мобилизиране на средства от инструмента за гъвкавост съгласно точка 27 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (COM(2008)0833 — C6-0466/2008 — 2008/2321(ACI)
   (2010/C 45 E/50)

      Европейският парламент,

               —

               като взе предвид предложението на Комисията до Европейския парламент и Съвета (COM(2008)0833 — C6-0466/2008),

               —

               като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 27 от него,

               —

               като взе предвид заключенията на Европейския съвет от 19 и 20 юни 2008 г.,

               —

               като взе предвид резултатите от триалога от 4 декември 2008 г.,

               —

               като взе предвид доклада на Комисията по бюджети (A6-0493/2008),

               A.

               като има предвид, че Европейският парламент твърдо подкрепя инициативата на Комисията за създаване на нов инструмент за бързи ответни мерки във връзка с покачващите се цени на храните в развиващите се страни („инструмент за прехрана“), идеята за който беше одобрена също така и от Европейския съвет на 19 и 20 юни 2008 г.;

               Б.

               като има предвид, че по време заседанието по съгласуване, проведено на 21 ноември 2008 г., Европейският парламент и Съветът постигнаха съгласие за финансирането на „инструмента за прехрана“ на обща сума от 1 милиард евро за период от три години;

               В.

               като има предвид, че първоначалното предложение на Комисията предвиждаше финансиране на „инструмента за прехрана“ от резерва по функция 2 от Многогодишна финансова рамка (МФР), но този подход беше отхвърлен както от Европейския парламент, така и от Съвета;

               Г.

               като има предвид, че Европейският парламент счете, че най-подходящото решение би представлявало преразглеждане на тавана за функция 4 от МФР, но Съветът отхвърли тази възможност;

               Д.

               като има предвид, че двете направления на бюджетния орган постигнаха съгласие за финансиране на „инструмента за прехрана“ чрез оптимално съчетаване на инструмента за осигуряване на гъвкавост, резерва за спешна помощ и прехвърляне в рамките на функция 4 от инструмента за стабилност;

               Е.

               като има предвид, че двете направления на бюджетния орган постигнаха съгласие, че инструментът за осигуряване на гъвкавост ще допринася за финансирането на инструмента за прехрана чрез мобилизиране на обща сума от 420 милиона евро за бюджета за 2009 г. от 730 милиона евро, налични в рамките на този инструмент;

               Ж.

               като има предвид, че това е втора поредна година, през която се използва този инструмент от трите години правно съществуване на МИС;

               З.

               като има предвид, че това показва, че е основателно изискването на Европейския парламент за наличност в МИС на този тип инструмент с такива характеристики, особено възможността за „прехвърляне“ на неизползвани средства, въпреки противопоставянето от страна на няколко държави-членки;

               И.

               като има предвид, че както и повтарящата се необходимост от използване на други изключителни механизми за справяне със спешни непредвидени ситуации, това показва също така, че съществува постоянен проблем, свързан с недостатъчност на средствата, налични под тавана на някои функции в МИС, особено във функция 4;

         1.   Приветства споразумението, постигнато по време на заседанието по съгласуване относно използването на инструмента за осигуряване на гъвкавост в полза на инструмента за прехрана в общ размер на 420 милиона евро за бюджета за 2009 г.;
   2.   Одобрява решението, приложено към настоящата резолюция;
   3.   Отново изразява загрижеността си относно факта, че функция 4 беше изложена на постоянен натиск предвид на ограничения ѝ наличен резерв, което изисква многократно мобилизиране на механизми за гъвкавост в рамките на тази функция с оглед реагиране в спешни непредвидени ситуации; призовава да бъде направена подробна оценка на необходимостта от увеличаване на сумите, налични по тази функция, за да се позволи хармонично разработване на дългосрочни дейности в тази област, подлежащи на планиране, и да се гарантира способността на Съюза да изпълни напълно ролята си на глобален участник в международната сфера;
   4.   Възлага на своя председател да подпише решението, съвместно с председателя на Съвета, и да осигури публикуването му в Официален вестник на Европейския съюз;
   5.   Възлага на своя председател да предаде настоящата резолюция, заедно с приложението към нея, на Съвета и на Комисията.

      (1)  ОВ C 139, 14.6.2006 г., стр. 1.

         ПРИЛОЖЕНИЕ

      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
      от 18 декември 2008 г.
      за мобилизиране на средства от Инструмента за гъвкавост съгласно точка 27 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
      ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
      като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 27, параграф пети от него,
      като взеха предвид предложението на Комисията,
      като имат предвид, че по време на помирителната среща на 21 ноември 2008 г. двете институции на бюджетната власт се съгласиха да мобилизират инструмента за осигуряване на гъвкавост, за да допълнят финансирането в бюджета за 2009 г., над таваните за функция 4, с 420 милиона евро с цел финансирането на инструмент за бързи ответни мерки във връзка с покачващите се цени на храните в развиващите се страни.
      РЕШИХА:

         Член 1

      В рамките на общия бюджет на Европейския съюз за 2009 финансова година Инструментът за осигуряване на гъвкавост да бъде използван за предоставяне на сумата от 420 милиона евро като бюджетни кредити за поети задължения.
      Тази сума ще бъде използвана за допълване на финансирането на инструмент за бързи ответни мерки във връзка с покачващите се цени на храните в развиващите се страни във функция 4.

         Член 2

      Настоящото решение се публикува в Официален вестник на Европейския съюз.

         Съставено в Страсбург на 18 декември 2008 г.

            За Европейския парламент

               Председател

            За Съвета

               Председател

         (1)  ОВ C 139, 14.6.2006 г., стр. 1.


title: Решение 2004/201/ПВР на Съвета от 19 февруари 2004 година относно процедурите за изменение на наръчника Sirene

text:
Важна правна забележка

|

32004D0201

Официален вестник n° L 064 , 02/03/2004 стр. 0045 - 0047 специално чешко издание глава 19 том 07 стр. 30  - 32 специално испанско издание глава 19 том 07 стр. 30  - 32 специално унгарско издание глава 19 том 07 стр. 30  - 32 специално литвийско издание глава 19 том 07 стр. 30  - 32 LV.ES глава 19 том 07 стр. 30  - 32 MT.ES глава 19 том 07 стр. 30  - 32 PL.ES глава 19 том 07 стр. 30  - 32 SK.ES глава 19 том 07 стр. 30  - 32 специално словенско издание глава 19 том 07 стр. 30  - 32

		20040219Решение 2004/201/ПВР на Съветаот 19 февруари 2004 годинаотносно процедурите за изменение на наръчника SireneСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 30, параграф 1, букви а) и б), член 31, букви а) и б) и член 34, параграф 2, буква в) от него,като взе предвид инициативата на Република Гърция [1],като взе предвид становището на Европейския парламент [2],като има предвид, че:(1) Шенгенската информационна система (наричана по-долу "ШИС"), създадена в съответствие с разпоредбите на дял IV от Конвенцията за прилагане на Шенгенското споразумение от 14 юни 1985 г. относно постепенното премахване на контрола по общите граници, подписана през 1990 г. (наричана по-долу "Шенгенска конвенция") [3], представлява основен акт за прилагането на разпоредбите на достиженията на правото от Шенген, включен в рамките на Европейския съюз.(2) В съответствие с разпоредбите на член 92 от Шенгенската конвенция националните органи на държавите-членки не могат да обменят данни от системата ШИС пряко помежду си. Те могат да го правят единствено с посредничеството на структурата по техническото подпомагане, разположена в Страсбург. Добре е допълнителните сведения, които се изискват, за да се прилагат правилно някои разпоредби на Шенгенската конвенция, да могат да бъдат предмет на двустранен или многостранен обмен. Необходимостта от тези допълнителни сведения се чувства особено за поведенията, които трябва да се спазват, изискуеми по силата на членовете 25, 39, 46 и от 95 до 100, на член 102, параграф 3, на член 104, параграф 3 и на членове 106, 107, 109 и 110 от Конвенцията от Шенген. Обменът на тези допълнителни сведения се осигурява от бюрата Sirene във всяка държава-членка.(3) Наръчникът Sirene е съвкупност от указания, предназначени за операторите от бюрата Sirene на всяка от държавите-членки, който описва в подробности правилата и процедурите, от които се ръководи двустранният или многостранният обмен на тези допълнителни сведения.(4) Добре е да се следи наръчникът Sirene да бъде уеднаквен. В случая би трябвало да се прилагат техническите достижения на правото от Шенген.(5) Измененията, направени в част 1 от наръчника Sirene, по силата на настоящия регламент би трябвало да се ограничат до възпроизвеждане на действащия вариант на Конвенцията от Шенген.(6) Необходимо е да се установи процедура за изменяне на наръчника Sirene в съответствие с действащите разпоредби на различните договори.(7) Законодателната основа, необходима за да бъдат възможни бъдещите изменения на наръчника Sirene, включва два отделни инструмента: настоящото решение, основано на член 30, параграф 1, букви а) и б), член 31, букви а) и б) и член 34, параграф 2, буква в) от Договора за Европейския съюз и Регламент (ЕО) № 378/2004 на Съвета от 19 февруари 2004 г. относно процедурите за изменение на наръчника Sirene [4], основан на член 66 от Договора за създаване на Европейската общност. Причината за това е, че както е обявено в член 92 от Конвенцията от Шенген, ШИС трябва да дава възможност на органите, посочени от държавите-членки, благодарение на процедура на автоматично запитване да разполагат с описанието на лица и на предмети за нуждите на граничния контрол и проверките и другите видове полицейски и митнически контрол, осъществявани във вътрешността на страната, в съответствие с националното право, както и за нуждите на процедурата по издаване на визи, издаването на документи за престой и на администрацията за чужденците в рамките на прилагането на разпоредбите на достиженията на правото от Шенген относно движението на хора. Обменът на допълнителните сведения, необходими да се приведат в действие разпоредбите на Конвенцията от Шенген, посочени в съображение 2, осъществяван от бюрата Sirene на всяка държава-членка, отговаря също и на тези цели и служи най-общо на полицейското сътрудничество.(8) Обстоятелството, че необходимата нормативната основа се състои от два отделни инструмента, не засяга принципа, според който ШИС представлява, и би трябвало да продължи да представлява една-единствена и интегрирана информационна система, нито принципа, според който бюрата Sirene би трябвало да продължат да изпълняват техните задачи съвместно.(9) Настоящото решение определя, за приемането на мерките, необходими за неговото прилагане, процедури, които отговарят на действащите разпоредби на Регламент (ЕО) № 378/2004, така че да се гарантира прилагането на един и същ процес за осъществяване на измененията на наръчника Sirene в неговата цялост.(10) Следва да се сключи споразумение, за да бъде дадена възможност на представителите на Исландия и на Норвегия да се присъединят към работата на комитетите, подпомагащи Комисията при изпълнението на нейните изпълнителни компетенции. Едно такова споразумение е било предвидено в размяната на писма, осъществена между Общността и Исландия и Норвегия [5], приложени към Споразумението между Съвета на Европейския съюз и Република Исландия и Кралство Норвегия за присъединяването на тези две държави към приемането, прилагането и към развитието на достиженията на правото от Шенген [6].(11) Настоящото решение, както и участието на Обединеното кралство и на Ирландия при неговото приемане и при неговото прилагане, се тълкуват, без това да променя по някакъв начин условията, уреждащи частичното присъединяване на Обединеното кралство и на Ирландия към достиженията на правото от Шенген, които са определени от Съвета, съответно в Решение 2000/365/ЕО от 29 май 2000 г. относно молбата на Обединеното кралство на Великобритания и Северна Ирландия да се присъединят към някои разпоредби на достиженията на правото от Шенген [7] и в Решение 2002/192/ЕО от 28 февруари 2002 г. относно молбата на Ирландия да се присъедини към определени разпоредби на достиженията на правото от Шенген [8].(12) Настоящото решение представлява акт, основан на достиженията на правото от Шенген или който е свързан с тях по смисъла на член 3, параграф 1 от Акта за присъединяване от 2003 г.,РЕШИ:Член 1Наръчникът Sirene представлява съвкупност от указания, предназначени за операторите от бюрата Sirene на всяка държава-членка, който установява правилата и процедурите, по които се ръководи двустранният или многостранен обмен на допълнителни сведения, необходими за правилното привеждане в изпълнение на определени разпоредби на Шенгенската конвенция, включени в рамките на Европейския съюз.Член 21. Уводната част, част 1 и част 2, въведението на част 3 и точки 3.1.1, 3.1.2, 3.1.3, 3.1.4, 3.1.5, 3.1.7, 3.1.8, 3.1.9, 3.1.10 и 3.2. от част 3, въведението на част 4 и точки 4.1.1, 4.1.2, 4.2, 4.3, 4.3.1, 4.3.2, 4.3.3, 4.4, 4.4.1, 4.4.2, 4.4.3, 4.5.1, 4.5.2, 4.7, 4.8, 4.9 и 4.10 от част 4, въведението на част 5 и точки 5.1.1, 5.1.2.1, 5.1.2.3, 5.1.2.4, 5.1.2.5, 5.1.2.6, 5.1.2.7, 5.2 и 5.3. от част 5, приложения 1, 2, 3 и 4, заглавната част и формулярите А, В, С, D, Е, F, G, H, I, J, K, L, M и Р от приложение 5 и приложение 6 от наръчника Sirene се изменят от Комисията в съответствие с регламентираната процедура, посочена в член 3.2. Допълнителни инструкции, включително други приложения, могат също да бъдат включени в наръчника Sirene в съответствие с процедурата на уредбата, посочена в член 3. Що се отнася до приложението 5, тези изменения могат да включват, по-специално, изготвянето на допълнителни формуляри, когато това се окаже необходимо.Член 31. Когато се прави препратка към настоящия член, Комисията е подпомагана от регулативен комитет, състоящ се от представителите на държавите-членки и председателстван от представител на Комисията.2. Комитетът приема свой процедурен правилник по предложение на председателя, въз основа на образеца за процедурен правилник, публикуван в Официален вестник на Европейския съюз.3. Представителят на Комисията предлага на комитета проект за мерки, които да бъдат взети. Комитетът дава становище по този проект в срок, който председателят може да определи в зависимост от спешността на разглеждания въпрос. Становището се взима с мнозинството, предвидено в член 205, параграф 2 от Договора за създаване на Европейската общност за приемане на решенията, които Съветът трябва да взима по предложение на Комисията. При гласуванията в рамките на Комитета гласовете на представителите на държавите-членки се изчисляват с коефициента, определен в споменатия по-горе член. Председателят не участва при гласуването.4. Комисията приема предвидените мерки, когато те са съобразени със становището на комитета.5. Когато предвидените мерки не съответстват на становището на комитета или при липса на становище, Комисията представя незабавно на Съвета предложение относно мерките, които трябва да бъдат взети и уведомява Европейския парламент.6. Съветът може да вземе решение по предложението с квалифицирано мнозинство в срок от два месеца от датата на сезирането на Съвета.Ако в този срок Съветът е указал с квалифицирано мнозинство, че се противопоставя на предложението, Комисията го преразглежда. Тя може да представи на Съвета измененото предложение, да представи отново своето предложение или да представи едно законодателно предложение.Ако след изтичането на този срок Съветът не е приел предложените мерки за прилагане или ако не е указал, че се противопоставя на предложението за мерки за прилагане, предложените мерки за прилагане се приемат от Комисията.Член 4Настоящото решение влиза в сила в деня след публикуването му в Официален вестник на Европейския съюз.Съставено в Брюксел на 19 февруари 2004 година.За СъветаПредседателM. McDowell[1] ОВ С 82, 5.4.2003 г., стр. 25.[2] Становище от 23 септември 2003 г. (все още непубликувано в Официален вестник).[3] ОВ L 239, 22.9.2000 г., стр. 19.[4] ОВ L 64, 2.3.2004 г., стр. 5.[5] ОВ L 176, 10.7.1999 г., стр. 53.[6] ОВ L 176, 10.7.1999 г., стр. 36.[7] ОВ L 131, 1.6.2000 г., стр. 43.[8] ОВ L 64, 7.3.2002 г., стр. 20.--------------------------------------------------


title: 2013/207/ЕС: Решение на Съвета от 22 април 2013 година относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

text:
               30.4.2013

               BG

               Официален вестник на Европейския съюз

               L 118/3

         РЕШЕНИЕ НА СЪВЕТА
   от 22 април 2013 година
   относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи
   (2013/207/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 46 и 48 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към него.

               (3)

               Протокол 31 към Споразумението за ЕИП съдържа специфични разпоредби и условия относно сътрудничеството в специфични области извън четирите свободи.

               (4)

               Целесъобразно е да се разшири сътрудничеството на договарящите се страни по Споразумението за ЕИП, за да се включат дейностите, финансирани по бюджетни редове 04 01 04 08 и 04 03 05 за финансовата 2013 година.

               (5)

               Поради това Протокол 31 към Споразумението за ЕИП следва да бъде съответно изменен.

               (6)

               Позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 22 април 2013 година.

            За Съвета

            Председател

         E. GILMORE

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2013
      от …
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Целесъобразно е да се разшири сътрудничеството между договарящите се страни по Споразумението за ЕИП и то да включи сътрудничество в областта на свободното движение на работници, координацията на системите за социална сигурност и мерки по отношение на мигрантите, включително мигранти от трети държави.

                  (2)

                  Поради това следва да се измени Протокол 31 към Споразумението за ЕИП, за да се даде възможност това разширено сътрудничество да започне от 1 януари 2013 г.,

            ПРИЕ НАСТОЯЩОТО РЕШЕНИЕ:
      Член 1
      Член 5, параграфи 5 и 12 от Протокол 31 към Споразумението за ЕИП се изменят, както следва:
      Думите „2012 година“ се заменят с „2012 и 2013 година“.
      Член 2
      Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (1).
      Прилага се от 1 януари 2013 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председате

               Секретари на Съвместния комитет на ЕИП

         (1)  [Без отбелязани конституционни изисквания.] [С отбелязани конституционни изисквания.]


title: 2013/206/ЕС: Решение на Съвета от 22 април 2013 година относно позицията, която да бъде приета от името на Европейския съюз в Съвместния комитет на ЕИП относно изменение на приложение XXI (Статистика) към Споразумението за ЕИП

text:
               30.4.2013

               BG

               Официален вестник на Европейския съюз

               L 118/1

         РЕШЕНИЕ НА СЪВЕТА
   от 22 април 2013 година
   относно позицията, която да бъде приета от името на Европейския съюз в Съвместния комитет на ЕИП относно изменение на приложение XXI (Статистика) към Споразумението за ЕИП
   (2013/206/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 338, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени inter alia приложение XXI към него.

               (3)

               Приложение ХХI към Споразумението за ЕИП съдържа специфични разпоредби и договорености относно статистиката.

               (4)

               Регламент (ЕС) № 555/2012 на Комисията от 22 юни 2012 г. за изменение на Регламент (ЕО) № 184/2005 на Европейския парламент и на Съвета относно статистиката на Общността относно платежния баланс, международната търговия с услуги и преките чуждестранни инвестиции по отношение на осъвременяването на изискванията за данни и определенията (3) следва да бъде включен в Споразумението за ЕИП с някои адаптации за Норвегия, Исландия и Лихтенщайн.

               (5)

               Поради това приложение XXI към Споразумението за ЕИП следва да бъде съответно изменено.

               (6)

               Позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейския съюз в рамките на Съвместния комитет на ЕИП във връзка с предложеното изменение на приложение XXI (Статистика) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 22 април 2013 година.

            За Съвета

            Председател

         E. GILMORE

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 166, 27.6.2012 г., стр. 22.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2013
      от … година
      за изменение на приложение XXI (Статистика) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Регламент (ЕС) № 555/2012 на Комисията от 22 юни 2012 г. за изменение на Регламент (ЕО) № 184/2005 на Европейския парламент и на Съвета относно статистиката на Общността относно платежния баланс, международната търговия с услуги и преките чуждестранни инвестиции по отношение на осъвременяването на изискванията за данни и определенията (1) следва да бъде включен в Споразумението за ЕИП.

                  (2)

                  Поради това приложение XXI към Споразумението за ЕИП следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Точка 19, буква т) (Регламент (ЕО) № 184/2005 на Европейския парламент и на Съвета) от приложение XXI към Споразумението за ЕИП се изменя, както следва:

                  1.

                  Добавя се следното тире:

                              „—

                                 32012 R 0555: Регламент (ЕС) № 555/2012 на Комисията от 22 юни 2012 г. (ОВ L 166, 27.6.2012 г., стр. 22).“

                  2.

                  Текстът на адаптацията се заменя със следното:

                              „а)

                              Точки 1 и 2 от таблица 1 в приложение I не се прилагат по отношение на Норвегия.

                              б)

                              Таблица 1 в приложение I не се прилага по отношение на Исландия преди май 2017 г.

                              в)

                              Настоящият регламент не се прилага по отношение на Лихтенщайн.“

            Член 2
      Текстовете на Регламент (ЕС) № 555/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на … г., при условие че са внесени всички нотификации, предвидени в член 103, параграф 1 от Споразумението за ЕИП (2).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L 166, 27.6.2012 г., стр. 22.

         (2)  [Без отбелязани конституционни изисквания.] [С отбелязани конституционни изисквания.]


title: 2014/606/ЕС: Решение на Европейския парламент от 3 април 2014 година относно приключването на сметките на Европейската агенция за безопасност и здраве при работа за финансовата 2012 година

text:
               5.9.2014

               BG

               Официален вестник на Европейския съюз

               L 266/276

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Европейската агенция за безопасност и здраве при работа за финансовата 2012 година
   (2014/606/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за безопасност и здраве при работа за финансовата 2012 година,

               —

               като взе предвид доклада на Сметната палата относно годишните отчети на Европейската агенция за безопасност и здраве при работа за финансовата 2012 година, придружен от отговорите на Агенцията (1),

               —

               като взе предвид препоръката на Съвета от 18 февруари 2014 г. (05849/2014 – C7-0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (4), и по-специално член 14 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0193/2014),

               1.

               Одобрява приключването на сметките на Европейската агенция за безопасност и здраве при работа за финансовата 2012 година.

               2.

               Възлага на своя председател да предаде настоящото решение на директора на Европейската агенция за безопасност и здраве при работа, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 275.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 216, 20.8.1994 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2009/458/ЕО: Решение на Съвета от 6 май 2009 година за предоставяне на взаимна помощ на Румъния

text:
               13.6.2009

               BG

               Официален вестник на Европейския съюз

               L 150/6

      РЕШЕНИЕ НА СЪВЕТА

   от 6 май 2009 година
   за предоставяне на взаимна помощ на Румъния
   (2009/458/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейскатa общност, и по-специално член 119 от него,
   като взе предвид препоръката на Комисията, представена след консултация с Икономическия и финансов комитет,
   като има предвид, че:

               (1)

               Румънските капиталови и финансови пазари наскоро бяха подложени на натиск вследствие на глобалното забавяне на икономическия растеж и породената от големия външен дефицит и бързо увеличаващия се публичен дефицит нарастваща загриженост за румънската икономика. Засили се и натискът върху обменния курс, което доведе до риск за стабилността на банковия сектор.

               (2)

               Правителството и Националната банка на Румъния (НБР) реагираха чрез изготвянето на всеобхватна стратегия, която има за цел да стабилизира макроикономическите политики и да намали сътресенията на финансовите пазари, като тази стратегия бе изложена в писмо за намерения, получено от Комисията на 27 април 2009 г. Основна цел на икономическата програма е намаляването на бюджетния дефицит от 5,4 % от БВП през 2008 г. до 5,1 % от БВП през 2009 г. и до под 3 % от БВП до 2011 г. С цел да се постигне по устойчив начин намаляване на бюджетния дефицит ще бъдат предприети мерки за подобряване на бюджетната стратегия и бюджетния процес. Тази икономическа програма, и по-специално бюджетните цели ще бъдат отразени в правителствения бюджет, както и в програмата за сближаване.

               (3)

               Съветът периодично извършва преглед на икономическата политика на Румъния, по-специално в контекста на ежегодния преглед на актуализираната програма за сближаване на страната и на изпълнението на националната програма за реформи, и на периодичния преглед на постигнатия от Румъния напредък в контекста на доклада за сближаване и на годишния доклад за напредъка.

               (4)

               Очаква се външното финансиране да продължи да бъде под сериозен натиск, тъй като постоянният, макар и намаляващ дефицит по текущата сметка, заедно с нуждата за удължаване на падежа на значителните краткосрочни и дългосрочни дългове в чужда валута вероятно няма да бъдат напълно покрити от преките чуждестранни инвестиции и други притоци по финансовите и капиталовите сметки през 2009—2011 г. Нуждата от външно финансиране за периода до първото тримесечие на 2011 г. се оценява на 20 млрд. евро. Предполага се, че чуждите банки ще подновят експозициите си в Румъния на 100 % след предоставянето на взаимната помощ, в съответствие с изисквания ангажимент на основните чужди банки да поддържат експозицията си в Румъния (както бе потвърдено в тяхното съвместно изявление от 26 март 2009 г.), докато се предполага, че 50 % от корпоративния външен дълг към институциите майки и от външния дълг на румънските банки ще бъдат подновени през 2009 г. За 2010 и 2011 г. всички чужди задължения с приближаващ падеж се предполага, че ще бъдат подновени на 100 % след падежа в съответствие с очакваното стабилизиране на финансовите пазари и началото на възстановяването на основните пазари на износ на Румъния. С изключение на достатъчно високите цели за резервите в чуждестранна валута (над 100 % от краткосрочния външен дълг при оставащия падеж) бяха направени консервативни прогнози за други отливи на капитал, като например отлив на депозити на установени извън страната лица, намаляване на търговските кредити и изходящи потоци от портфейлни инвестиции, за да бъдат включени допълнителни резерви в сметките.

               (5)

               Румънските органи поискаха значителна финансова помощ от ЕС и от други международни финансови институции, за да поддържат устойчивостта на платежния баланс и да постигнат разумно равнище на валутните резерви.

               (6)

               Платежният баланс на Румъния е изправен пред сериозна опасност, което дава основание за спешното предоставяне на взаимна помощ от Общността. Също така, с оглед спешността на въпроса, е наложително да се предостави изключение от шестседмичния срок, посочен в параграф I, точка 3 от Протокола за ролята на националните парламенти в Европейския съюз, приложен към Договора за Европейския съюз и към договорите за създаване на Европейските общности,

         ПРИЕ НАСТОЯЩОТО РЕШЕНИЕ:
   Член 1
   Общността предоставя взаимна помощ на Румъния.
   Член 2
   Адресати на настоящото решение са държавите-членки.

      Съставено в Брюксел на 6 май 2009 година.

            За Съвета

            Председател

         V. TOŠOVSKÝ